ꯃꯦꯔꯥ ꯊꯥꯒꯤ ꯁꯅꯥꯔꯩ

ꯃꯦꯔꯥ ꯊꯥꯒꯤ ꯁꯅꯥꯔꯩꯅ ꯍꯥꯏꯕꯁꯤ ꯃꯤꯇꯩꯂꯣꯟ ꯗ ꯏꯕ ꯁꯩꯔꯦꯡ ꯑꯃꯒꯤ ꯃꯃꯤꯡꯅꯤ ꯫ ꯃꯁꯤꯒꯤ ꯁꯩꯔꯦꯡ ꯑꯁꯤ ꯌꯦꯡꯈꯣꯝ ꯇꯣꯝꯕꯤ,ꯑꯌꯤꯕ ꯑꯁꯤꯅꯥ 
ꯏꯕ ꯁꯩꯔꯦꯡꯅꯤ ꯫ 

ꯃꯦꯔꯥ ꯊꯥꯒꯤ ꯁꯅꯥꯔꯩꯅ
ꯉꯥꯏꯖꯔꯛꯄ ꯃꯦꯔꯥ ꯊꯥ
ꯂꯥꯛꯂꯦ ꯉꯁꯤ ꯈꯪꯍꯧꯗꯅ
ꯃꯣꯃꯣꯟ ꯃꯤꯅꯣꯛꯀ ꯂꯣꯏꯅꯅ
ꯏꯪꯂꯕ ꯊꯥꯕꯜꯒꯤ ꯃꯉꯥꯜꯗ꯫
ꯃꯦꯔꯥ ꯊꯥꯒꯤ ꯁꯅꯥꯔꯩꯅ
ꯂꯩꯁꯥꯠ ꯃꯄꯨꯡ ꯐꯥꯔꯛꯄ
ꯇꯧꯐꯝ ꯈꯪꯗ ꯄꯨꯛꯅꯤꯡꯁꯦ
ꯃꯑꯣꯟ ꯃꯑꯣꯟ ꯈꯜꯂꯛꯏ
ꯅꯤꯡꯉꯣꯜ ꯄꯨꯛꯅꯤꯡ ꯂꯩꯇꯥꯗꯅ꯫
ꯃꯦꯔꯥ ꯊꯥꯒꯤ ꯊꯥꯖꯑꯣ!
ꯅꯤꯡꯉꯣꯜ ꯄꯨꯛꯅꯤꯡ ꯅꯨꯡꯉꯣꯜꯍꯟꯕꯤ
ꯂꯩꯁꯛ ꯂꯩꯆꯨ ꯍꯦꯜꯂꯕꯤ
ꯁꯅꯥꯔꯩ ꯂꯩꯅꯝ ꯅꯨꯡꯁꯤꯕꯤ
ꯍꯪꯖꯅꯤꯡꯏ ꯌꯧꯔꯛꯄ꯭ꯔ ꯅꯍꯥꯛꯇꯁꯨ꯫
ꯃꯦꯔꯥ ꯊꯥꯒꯤ ꯊꯥꯕꯜꯂꯛ
ꯁꯅꯥꯔꯩ ꯀꯧꯕꯤ ꯂꯩꯔꯥꯡꯅ
ꯂꯩꯁꯥꯠ ꯇꯝꯕ ꯎꯔꯒ
ꯄꯣꯛꯆꯅꯤꯡꯏ ꯅꯨꯖꯥ ꯑꯩꯁꯨ
ꯂꯩꯔꯥꯡ ꯃꯥꯒꯤ ꯃꯄꯣꯛꯇ꯫

ꯂꯧꯔꯛꯐꯝ
 ꯍꯨꯌꯦꯟ ꯂꯥꯟꯄꯥꯎ, ꯄꯥꯎ ꯆꯦ 

Category:ꯁꯩꯔꯦꯡ